উদয়পুরে সাতপাক ঘুরবেন রশ্মিকা মন্দানা-বিজয় দেবেরাকোন্ডা

কলকাতা: আড়াই লাখি হিরের আংটিতে গোপনে বাগদান সেরেছেন। বাগদান সারার এক মাসের মধ্যেই এবার বিয়ের প্রস্তুতি তুঙ্গে বিজয় দেবরাকোন্ডা (Vijay Deverakonda) ও রশ্মিকা মন্দানার (Rashmika Mandanna)। টলিপাড়া থেকে বলিউড-সর্বত্রই এখন গুঞ্জন, ‘ডিয়ার কমরেড’ জুটি এবার বাস্তব জীবনেও বাঁধা পড়তে চলেছেন সাত পাকে! কবে বসছে রাজকীয় বিয়ের আসর? সেই নিয়ে অনুরাগীদের মধ্যে কৌতুহল তুঙ্গে।

বিগত আট বছর ধরে একে অপরের সঙ্গে সম্পর্কে পয়েছেন বিজয়-রশ্মিকা! কিন্তু সম্পর্কের কথা কোনওদিনই স্বীকার করেননি রশ্মিকা মন্দানা এবং বিজয় দেবেরাকোন্ডা। কখনও শহরের ইতি-উতি তাঁদের ‘ডেট’ করার ছবি লেন্সবন্দি হয়েছে তো কখনও বা আবার স্যোশাল মিডিয়ায় উঁকি দিয়ে তাঁদের দেখা গিয়েছে, একই গন্তব্যের আলাদা ফ্রেমে! সম্প্রতি তারকাযুগল নাকি আড়াই লাখি হিরের আংটিতে গোপনে বাগদান সেরেছেন। ‘থামা’ প্রচারে নায়িকার হাতে সেই আংটির উজ্জ্বল উপস্থিতিও নজর কেড়েছে। যা নিয়ে তুমুল জল্পনা শুরু হয়েছে অনুরাগীদের মধ্যে। এক টকশো-এ নিজের হাতে থাকা আংটিটি দেখান রশ্মিকা। সেই অনুষ্ঠানেই হালকা হেসে তিনি বলেন, “এই আংটিগুলো আমার জীবনে খুবই গুরুত্বপূর্ণ।”তবে খবর আগামী বছর ফেব্রুয়ারি মাসে মালাবদল করবেন দক্ষিণী তারকাজুটি। এবার ঘনিষ্ঠ সূত্র মারফৎ খবর, ২৬ ফেব্রুয়ারি উদয়পুরের এক রাজপ্রাসাদে বসবে বিয়ের আসর।

আরও পড়ুন:বাবা হলেন ভিকি কৌশল! ক্যাটরিনার কোল আলো করে এল সন্তান

অন্য খবর দেখুন